มนุษย์ยุคหินอาศัยบนที่สูงช่วงปลายยุคน้ำแข็ง
หินกำบังฟินชา ฮาเบอรา บนเทือกเขาเบล Credit : Götz Ossendorf,ทีมนักโบราณคดีนำโดยเกิทซ์ ออสเซนดอร์ฟ จากมหาวิทยาลัยโคโลญ และมหาวิทยาลัยมาร์ติน ลูเธอร์ ฮาลเลอ–วิทเทนแบร์ก ในเยอรมนี ที่ทำงานในเทือกเขาเบลแห่งเอธิโอเปีย เผยหลักฐานซึ่งบ่งชี้ว่ามนุษย์ยุคหินเคยอาศัยอยู่ในสภาพแวดล้อมสูงเหนือระดับน้ำทะเลมากกว่า 3,469 เมตร และกินหนูเพื่ออยู่รอดในช่วงปลายยุคน้ำแข็ง,ทีมเผยว่าจริงๆแล้วที่ระดับความสูงเหล่านี้ มนุษย์จะมีภาวะขาดออกซิเจน อาจส่งผลให้เกิดอาการวิงเวียนศีรษะ หายใจถี่ อวัยวะล้มเหลว บางครั้งอาจถึงขั้นเสียชีวิต ซึ่งภูเขาก็มีแนวโน้มที่จะมีสภาพอากาศสุดขั้ว อย่างความผันผวนของอุณหภูมิ ปริมาณน้ำฝนจำนวนมาก หาอาหารได้ยาก แต่ถึงจะมีความยากลำบาก มนุษย์ยุคแรกยังกล้าที่จะอพยพขึ้นไปอาศัยอยู่ตรงภูเขา โดยเฉพาะมนุษย์ยุคหินที่ขึ้นไปใช้ชีวิตตรงบริเวณหินกำบังฟินชา-ฮาเบอรา (Fincha Habera Rock Shelter) ในทางใต้ของเอธิโอเปีย ซึ่งถือว่าเป็นตัวอย่างที่เก่าแก่ที่สุดของการมีชีวิตอยู่ในพื้นที่สูง,ทีมวิจัยเผยว่าแรงผลักดันให้มนุษย์ยุคหินต้องขึ้นไปอยู่บนเขาอาจเป็นเพราะต้องต่อสู้กับสภาวะของยุคน้ำแข็งที่ท้าทาย หุบเขาใกล้เคียงเกิดความแห้งแล้งทำให้พวกเขาต้องหาที่อยู่ใหม่เพื่อให้ชีวิตอยู่รอด และจากการขุดค้นในช่วง 2 ปีที่พื้นที่ฟินชา-ฮาเบอรา ก็ได้พบสิ่งประดิษฐ์และเครื่องมือหิน บางชิ้นทำจากหินภูเขาไฟ พบเศษกระเบื้องหลายชิ้นรวมถึงลูกปัดแก้ว นอกจากนี้ยังพบกระดูกสัตว์ที่ถูกไฟไหม้ในอดีต ซึ่งการหาอายุจากคาร์บอนกัมมันตรังสีของสิ่งเหล่านี้ทำให้รู้ว่าเคยมีมนุษย์อยู่อาศัยในพื้นที่ดังกล่าวเมื่อประมาณ 47,000-31,000 ปีมาแล้ว.
ทีมนักโบราณคดีนำโดยเกิทซ์ ออสเซนดอร์ฟ จากมหาวิทยาลัยโคโลญ และมหาวิทยาลัยมาร์ติน ลูเธอร์ ฮาลเลอ–วิทเทนแบร์ก ในเยอรมนี ที่ทำงานในเทือกเขาเบลแห่งเอธิโอเปีย
นักโบราณคดี,ทีมวิจัย,ยุคน้ำแข็ง,เอธิโอเปีย,เทือกเขาเบล,มนุษย์ยุคหิน,ทันโลก,การศึกษา